Diari Oficial de la Generalitat Valenciana


Sumari del DOGV 2823, del 10-09-1996 (1996/839156)

ORDRE de 3 de juliol de 1996, de la Conselleria de Cultura, Educació i Ciència, per la qual es modifica l'import global màxim de la convocatòria de subvencions per a l'organització de festivals, cursos, concursos i premis de caràcter musical i programacions de societats filharmòniques.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2823

Data del DOGV
:   10-09-1996

Secció del DOGV
:   ALTRES DISPOSICIONS

Número del document
:   1996/839156


Data del document
:   03-07-1996

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 3 de juliol de 1996, de la Conselleria de Cultura, Educació i Ciència, per la qual es modifica l'import global màxim de la convocatòria de subvencions per a l'organització de festivals, cursos, concursos i premis de caràcter musical i programacions de societats filharmòniques.   
Per mitjà de l'ordre de 9 d'abril de 1996, de la Conselleria de Cultura, Educació i Ciència (DOGV núm. 2.737 de 29.04.96), es convocà la concessió de subvencions per a l'organització de festivals, cursos, concursos i premis de caràcter musical i programacions de societats filharmòniques.  
L'import global màxim d'aquestes ajudes, d'acord amb l'apartat segon de l'esmentada ordre, és de 89.145.362 pessetes, import que, després de la incorporació de romanents pressupostaris i la liquidació d'obligacions procedents de 1995, pertoca modificar per a ajustar-lo al crèdit disponible, que puja a 68.085.399 de pessetes.  
Per tot això, i fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
L'import global màxim que es concedirà en la convocatòria de subvencions per a l'organització de festivals, cursos, concursos i premis de caràcter musical i programacions de societats filharmòniques aprovada per ordre de 9 d'abril de 1996, de la Conselleria de Cultura, Educació i Ciència, queda establit en 94.974.017 pessetes, que es pagaran a càrrec de la línia de subvenció 405 del programa 455.10 del vigent pressupost.  
DISPOSICIONS FINALS  
Primera  
Es modifica l'ordre de 9 d'abril de 1996, de la Conselleria de Cultura, Educació i Ciència, per la qual es convoca la concessió de subvencions per a l'organització de festivals, cursos, concursos i premis de caràcter musical i programacions de societats filharmòniques, en els termes exposats en aquesta ordre.  
Segon  
Aquesta ordre tindrà efectes des del mateix dia en què ha sigut dictada.  
Tercera  
Contra aquesta ordre, que posa fi a la via administrativa, es podrà presentar un recurs contenciós administratiu, en el termini de dos mesos, comptadors des del dia de la publicació, davant la Sala Contenciosa Administratiu del Tribunal Superior de Justícia de la Comunitat Valenciana.  
Per a aquesta interposició cal la comunicació prèvia a aquest òrgan.  
Tot això, de conformitat amb el que disposa l'article 58 de la Llei Reguladora de la Jurisdicció Contenciosa Administrativa i l'article 110.3 de la Llei/1992, de 26 de novembre.  
València, 3 de juliol de 1996  
La consellera de Cultura, Educació i Ciència,  
MARCELA MIRó PÉREZ